turjo4nis/wikipedia-bn-dump-20250701 huggingface dataset:
ইব্রাহিম পাশা

ইব্রাহিম পাশা বলতে নিম্নলিখিত উসমানীয় রাজনীতিবিদদের বোঝানো হতেে পারে:

 চান্দারলি ইব্রাহিম পাশা (মৃত্যু: ১৪২৯), উসমানীয় রাজনীতিবিদ, দ্বিতীয় মুরাদের উজিরে আজম
 চান্দারলি ইব্রাহিম পাশা (মৃত্যু: ১৪৯৯), উসমানীয় রাজনীতিবিদ, চান্দারলি ইব্রাহিম পাশার নাতি, দ্বিতীয় বায়েজিদের উজিরে আজম
 পারগালি ইব্রাহিম পাশা (১৪৯৩-১৫৩৬), উসমানীয় রাজনীতিবিদ, সুলতান প্রথম সুলাইমানের উজিরে আজম (১৫২৩-১৫৩৬) এবং মিশরের গভর্নর (১৫২৫)
 দামাদ ইব্রাহিম পাশা (মৃত্যু ১৬০১), উসমানীয় রাজনীতিবিদ, দ্বিতীয় আহমেদের উজিরে আজম
 মকতুল হাজী ইব্রাহিম পাশা (মৃত্যু ১৬০৪), উসমানীয় রাজনীতিবিদ, মিশরের গভর্নর (১৬০৪), বিদ্রোহে নিহত
 ইব্রাহিম পাশা (বসনিয়ার উসমানীয় গভর্নর), বসনিয়ার উসমানীয় গভর্নর
 ডেলি ইব্রাহিম পাশা, বসনিয়ার উসমানীয় গভর্নর
 ডেফ্টরদারজাদা ইব্রাহিম পাশা, উসমানীয় অর্থমন্ত্রী
 গাবেলা ইব্রাহিম পাশা, বসনিয়ার উসমানীয় গভর্নর
 আলজিয়ার্সের ইব্রাহিম পাশা, আলজিয়ার্স রাজতন্ত্রের উসমানীয় গভর্নর
 টেসনাক ইব্রাহিম পাশা, বসনিয়ার উসমানীয় গভর্নর
 কোকা আরনাড ইব্রাহিম পাশা, বসনিয়ার উসমানীয় গভর্নর
 বেবার্টলু কারা ইব্রাহিম পাশা (মৃত্যু ১৬৮৭), উসমানীয় রাজনীতিবিদ, উজিরে আজম (১৬৮৩– ১৬৮৫) এবং মিশরের গভর্নর (১৬৬৯–১৬৭৩)
 ইব্রাহিম-পাশা, তেমিভার আইয়ালেটের উসমানীয় গভর্নর
 হাজী ইব্রাহিম পাশা, বসনিয়ার উসমানীয় গভর্নর
 হোকা ইব্রাহিম পাশা, উসমানীয় উজিরে আজম
 মোরালি ইব্রাহিম পাশা (মৃত্যু: ১৭২৫), উসমানীয় রাজনীতিবিদ, মিশর সহ বিভিন্ন প্রদেশের গভর্নর (১৭০৯-২৭১০)
 কাবাকুলাক ইব্রাহিম পাশা, উজিরে আজম, বসনিয়ার গভর্নর
 নেভসেহিরলি দামাত ইব্রাহিম পাশা (১৬৬৬–১৭৩০), উসমানীয় রাজনীতিবিদ, টিউলিপ যুগের সময় উজিরে আজম
 ইব্রাহিম পাশা আল-আজম, সিডন এয়ালেতের উসমানীয় গভর্নর
 হাজী ইব্রাহিম পাশা (মৃত্যু ১৭৭৫, উসমানীয় রাজনীতিবিদ এবং মিশরের গভর্নর (১৭৭৪–১৭৭৫)
 এগরিবোজলু ইব্রাহিম পাশা, উসমানীয় গ্র্যান্ড অ্যাডমিরাল (কাপুদান পাশা)
 বেরাটের ইব্রাহিম পাশা, বেরাট পাশালিকের ১৮ শতকের শাসক
 ইব্রাহিম পাশা বাবান, কুর্দি নেতা, সুলায়মানিয়াহ শহরের প্রতিষ্ঠাতা
 ইব্রাহিম পাশা আল-হালাবী, দামেস্কের উসমানীয় গভর্নর
 ইব্রাহিম পাশা কাতারাঘাশি, আলেপ্পো এবং দামেস্কের উসমানীয় গভর্নর
 ইব্রাহিম বুশতি (মৃত্যু: ১৮১০), স্কোডারের পাশা
 মিশরের ইব্রাহিম পাশা (১৭৮৯–১৮৪৮), মিশরীয় জেনারেল এবং মিশরের মুহাম্মদ আলীর জ্যেষ্ঠ পুত্র
 হিলমি ইব্রাহিম পাশা, বসনিয়া ও ক্রিটের উসমানীয় গভর্নর
 ইব্রাহিম সরিম পাশা (১৮০১–১৮৫৩), উসমানীয় রাজনীতিবিদ
 ইব্রাহিম দারভিশ পাশা, বসনিয়ার উসমানীয় গভর্নর
 ইব্রাহিম এদহাম পাশা (১৮১৯–১৮৯৩), উসমানীয় রাজনীতিবিদ, দ্বিতীয় আবদুল হামিদের উজিরে আজম
 আলী ইব্রাহিম পাশা, মিশরের শিক্ষামন্ত্রী (১৮৭৯–১৮৮১)
 ইব্রাহিম ইলহামি পাশা (১৮৩৬–১৮৬০), মিশরের প্রথম আব্বাসের পুত্র
 ইব্রাহিম ফেহমি পাশা (১৮৩৮–১৮৯৬), উসমানীয় রাজনীতিবিদ
 ইব্রাহিম হাক্কি পাশা (১৮৬২–১৯১৮), উসমানীয় রাজনীতিবিদ
 আবদেল ফাত্তাহ ইয়াহিয়া ইব্রাহিম পাশা (১৮৭৬–১৯৫১), মিশরের রাজনৈতিক ব্যক্তিত্ব
রব্বি

রব্বি (; ;  বা ) হলেন যিহূদীধর্মের আধ্যাত্মিক নেতা বা ধর্মীয় শিক্ষক  একজন লোক তালমুদের মতো যিহূদী ধর্মগ্রন্থগুলির অধ্যয়নের একটি কার্যধারা অনুসরণ করে অন্য রব্বির দ্বারা যাজকাভিষিক্ত হয়ে একজন রব্বিতে পরিণত হন।

রব্বির মূল রূপটি ফরীশীয় ও তালমুদীয় যুগে বিকশিত হয়েছিল, যখন বিজ্ঞ শিক্ষকেরা যিহূদীধর্মের লিখিত ও মৌখিক আইনগুলোকে বিধিবদ্ধ করতে সমবেত হয়েছিলেন। “রব্বি” উপাধিটি খ্রীষ্টীয় প্রথম শতাব্দীতে সর্বপ্রথম ব্যবহৃত হয়। আরও সাম্প্রতিক শতাব্দীগুলোরে একজন রব্বির কর্তব্য ক্রমবর্ধমানভাবে প্রোটেস্ট্যান্ট খ্রীষ্টান পরিচর্যাকারীর দায়িত্বের দ্বারা প্রভাবিত হয়ে পড়ে, সুতরাং “মিম্বর রব্বি” উপাধিটি এবং ১৯ শতকের জার্মানি এবং মার্কিন যুক্তরাষ্ট্রের ধর্মোপদেশ, যাজকদের পরামর্শ এবং প্রতিনিধিত্বমূলক রব্বীয় ক্রিয়াকলাপগুলো বাইরের সম্প্রদায়টি, সমস্ত গুরুত্ব বেড়েছে। বিভিন্ন যিহূদী সম্প্রদায়ের মধ্যে, রব্বীয় অধ্যাদেশের জন্য বিভিন্ন প্রয়োজনীয়তা রয়েছে এবং কে রব্বি হিসাবে স্বীকৃত সে সম্পর্কিত অভিমত নিয়ে মতপার্থক্য রয়েছে। উদাহরণস্বরূপ, বেশিরভাগ অর্থডক্স যিহূদী সম্প্রদায় মহিলা রব্বিদের গ্রহণ করে না বা তাদের যাজকাভিষিক্ত করে না৷ অনর্থডক্স আন্দোলনগুলি হালাখীয় কারণের (রক্ষণশীল যিহূদীধর্ম) পাশাপাশি নৈতিক কারণে (সংস্কারবাদী ও পুনর্গঠনবাদী যিহূদীধর্ম) এটিকে বেছে নিয়েছে।

ব্যুৎপত্তি ও উচ্চারণ

ঐতিহাসিক পরিদর্শন

ক্রিয়াকলাপ

যাজকাভিষেক

আন্তঃসাম্প্রদায়িক স্বীকৃতি

নারী রব্বিগণ

আরও দেখুন

পাদটীকা

তথ্যসূত্র

বহিঃসংযোগ 

রব্বি
ইহুদি ধর্মীয় পেশা
জিতেন দাশগুপ্ত

জিতেন দাশগুপ্ত (জন্ম:-? ― মৃত্যু:- ২২ এপ্রিল ১৯৩০) একজন ব্রিটিশ বিরোধী আন্দোলনের শহীদ।

কর্মকাণ্ড
জিতেন দাশগুপ্তের জন্ম হয়েছিল চট্টগ্রামের গৈরলা গ্রামে। তিনি থাকতেন রেঙ্গুনে, সেখানেই বেঙ্গল একাডেমিতে পড়াশোনা করতেন। তারপর তিনি চট্টগ্রাম অস্ত্রাগার আক্রমণের কিছুদিন আগে রেঙ্গুন থেকে চট্টগ্রামে ফিরে আসেন। দিনটি ছিল ২২ শে এপ্রিল ১৯৩০ সাল, বিপ্লবীরা জালালাবাদ পাহাড়ের চূড়ায় অবস্থান নেয়। পাহাড়ের নিচে হাজির হলো একদল ব্রিটিশ সেনাবাহিনী। শুরু হয় তাদের ভীষণ ভয়াবহ যুদ্ধ। ব্রিটিশ সশস্ত্র ব্রিটিশ সেনাবাহিনীর সঙ্গে অবিরাম যুদ্ধে করে শহীদ হন। একই সাথে শহীদ হন  নরেশ রায়, ত্রিপুরা সেনগুপ্ত, বিধুভূষণ ভট্টাচার্য, হরিগোপাল বল, মতিলাল কানুনগো, প্রভাসচন্দ্র বল, শশাঙ্কশেখর দত্ত, নির্মল লালা, মধুসূদন দত্ত, পুলিনচন্দ্র ঘোষ, এবং অর্ধেন্দু দস্তিদার।

তথ্যসূত্র 

১৯৩০-এ মৃত্যু
ভারতীয় স্বাধীনতা কর্মী
ভারতীয় বিপ্লবী
চট্টগ্রাম জেলার ব্যক্তি
চট্টগ্রাম জেলার বিপ্লবী
ভারতের স্বাধীনতা আন্দোলন
বাঙালি ভারতীয় স্বাধীনতা সংগ্রামী
পূর্ব বাংলা থেকে ভারতীয় স্বাধীনতা কর্মী
পূর্ববঙ্গের ব্রিটিশ উপনিবেশবাদ বিরোধী বিপ্লবী
বাঙালি বিপ্লবী
অনুশীলন সমিতি
২০শ শতাব্দীর রাজনীতিবিদ
ঠাকুর বিশ্বনাথ শাহদেব

ঠাকুর বিশ্বনাথ শাহদেব (১২ আগস্ট ১৮১৭ - ১৬ এপ্রিল ১৮৫৮) একজন ব্রিটিশ বিরোধী আন্দোলনের শহীদ। ঝাড়খণ্ডের রাজধানী রাঁচির শহীদ চক শহরে বিপ্লবের মশাল হাতে থাকা শক্তিশালী দু'জনের চিত্র মানুষকে আকর্ষণ করে। এই শহীদ চৌকের নিকটে একটি সরকারী বিদ্যালয় রয়েছে, যার নাম অনুসারে ঝাড়খণ্ড সরকার নাম রাখেন  ঠাকুর বিশ্বনাথ শাহদেব। অমর শহীদ ঠাকুর বিশ্বনাথ শাহদেবকে এই স্কুলে অবস্থিত একটি গাছে ১৬ ই এপ্রিল ১৯৫৮ সালে ফাঁসি দেওয়া হয়েছিল।

জন্ম ও শৈশব 

ঠাকুর বিশ্বনাথ শাহদেব এর জন্ম হয়েছিল ১২ই আগস্ট ১৮১৭ সালে।

তথ্যসূত্র 

১৮১৭-এ জন্ম
১৮৫৮-এ মৃত্যু
ভারতীয় স্বাধীনতা কর্মী
ভারতীয় বিপ্লবী
১৮৫৭-এর সিপাহী বিদ্রোহ
বিহারের ইতিহাস
ঝাড়খণ্ডের ইতিহাস
রাঁচি জেলার ব্যক্তি
৪৭ নং ওয়ার্ড, কলকাতা পৌরসংস্থা

৪৭ নং ওয়ার্ড, কলকাতা পৌরসংস্থা ভারতের পশ্চিমবঙ্গ রাজ্যের মধ্য কলকাতার বউবাজার (চাঁদনী চক) এবং ধর্মতলার অঞ্চল নিয়ে গঠিত ও  কলকাতা পৌরসংস্থার বরো নং ৬ এর প্রশাসনিক বিভাগ।

ভূগোল 
৪৭ নং ওয়ার্ডের সীমানা - উত্তরে ডঃ ললিত ব্যানার্জি সরণি এবং বিবি গাঙ্গুলি স্ট্রিআ; পূর্বে কলেজ স্ট্রিট এবং নির্মল চন্দ্র স্ট্রিট; দক্ষিণে লেনিন সরণি এবং গণেশ চন্দ্র অ্যাভিনিউ; এবং পশ্চিমে চাঁদনী চক স্ট্রিট খাইরু প্লেস, বো স্ট্রিট এবং চিত্তরঞ্জন অ্যাভিনিউ।

ওয়ার্ডটি  কলকাতা পুলিশের বউবাজার থানার অন্তর্গত।

তালতলা মহিলা থানা কোলকাতা পুলিশের কেন্দ্রীয় বিভাগের অধীনে সমস্ত পুলিশ জেলাগুলিকে অন্তর্ভুক্ত করে, অর্থাৎ বৌবাজার, বড়বাজার, গিরিশ পার্ক, হেয়ার স্ট্রিট, জোড়াসাঁকো, মুচিপাড়া, নিউ মার্কেট, তালতলা ও পোস্তা।

জনগণনার উপাত্ত 
ভারতের ২০১১ সালের আদম শুমারি অনুসারে কলকাতা পৌরসংস্থা ৪৭ নং ওয়ার্ডের মোট জনসংখ্যা ছিল ১৪,৬৮৪ জন, যার মধ্যে ৮,৪২৭ (৫৭%) পুরুষ এবং ৬,২৫৭ (৪৩%) মহিলা ছিলেন। জনসংখ্যার ৬ বছরের নীচে ছিল ৯৬৯। ৪৭ নং ওয়ার্ডে মোট সাক্ষরতার সংখ্যা ছিল ১২,০৫২ (৬ বছরেরও বেশি জনসংখ্যার ৮৭.৮৭%)। 

কলকাতা পশ্চিমবঙ্গের দ্বিতীয় সবচেয়ে বেশি শিক্ষিত জেলা। কলকাতা জেলার সাক্ষরতার হার ১৯৫১ সালে ৫৩.০% থেকে বেড়ে ২০১১ সালের আদমশুমারিতে ৮৬.৩% হয়েছে।

নির্বাচনের উপাত্ত 
ওয়ার্ডটি কলকাতা পৌরসংস্থা কাউন্সিল নির্বাচনী অঞ্চল গঠন করে এবং চৌরঙ্গি বিধানসভা কেন্দ্রের একটি অংশ।

তথ্যসূত্র 

কলকাতা পৌরসংস্থার ওয়ার্ড
সুরেন্দ্র নাথ

সুরেন্দ্র নাথ (১৯২৬  - ৯ জুলাই ১৯৯৪) ১৯৯১ সালের আগস্ট থেকে জুলাই ১৯৯৪ পর্যন্ত পাঞ্জাবের রাজ্যপাল ছিলেন। ১৯৯৩ সালের নভেম্বর থেকে ১৯৯৪ সালের জুলাই পর্যন্ত তিনি হিমাচল প্রদেশের রাজ্যপাল হিসাবে অতিরিক্ত দায়িত্বে ছিলেন। তিনি ছিলেন ক্যারিয়ারের ভারতীয় পুলিশ পরিষেবার অফিসার।  ১৯৯৪ সালে তিনি বিমান দুর্ঘটনায় মারা গিয়েছিলেন, তখনও তিনি রাজ্যপাল হিসাবে ছিলেন। তার বাবা ছিলেন মহাশে রাজপাল, রঙ্গিলা রসুলের প্রকাশক।

তথ্যসূত্র

১৯২৬-এ জন্ম
১৯৯৪-এ মৃত্যু
ভারতীয় পুলিশ কর্মকর্তা
পাঞ্জাব, ভারতের রাজ্যপাল
হিমাচল প্রদেশের রাজ্যপাল
ট্রিপটেন

ট্রিপটেন বা ২,২,৩-ট্রাইমিথাইলবিউটেন একটি জৈব রাসায়নিক যৌগ। এটি একটি সাত কার্বন বিশিষ্ট সম্পৃক্ত হাইড্রোকার্বন। ট্রিপটেনের রাসায়নিক সংকেত হলো C7H16 অথবা (H3C-)3C-C(-CH3)2H। সুতরাং এটি একটি অ্যালকেন। এর বিশেষত হলো এটি সবচেয়ে সুসংবদ্ধ একটি হাইড্রোকার্বন। হেপ্টেন সমাণুদের মধ্যে এটি সব থেকে বেশি শাখা বন্ধনযুক্ত জৈব যৌগ। হেপ্টেন সমাণুদের মধ্যে এটি একমাত্র জৈব যৌগ শিরদাঁড়াটির গঠন বিউটেনের মতো। অর্থাৎ চারটি কার্বন নিয়ে গঠিত।

ইঞ্জিন নকিং অর্থাৎ ইঞ্জিনের শব্দ একটি অবাঞ্ছিত প্রক্রিয়া যা অভ্যন্তরীণ জ্বলন ইঞ্জিনের উচ্চ সংকোচন অনুপাতের সময় ঘটতে পারে। তাই ট্রিপটেন সাধারণত  বিমানের ইঞ্জিনের অবাঞ্ছিত শব্দ প্রতিরোধ করার জন্য বিমানের জ্বালানিতে একটি অ্যান্টি-নক সংযোগী যৌগ হিসাবে ব্যবহৃত হয়।

তথ্যসূত্র 

জৈব যৌগ
হাইড্রোকার্বন
অ্যালকেন
নগেন্দ্রনাথ চট্টোপাধ্যায়

নগেন্দ্রনাথ চট্টোপাধ্যায় (অক্টোবর ১৮৪৩ ― জুন ১৯১৩) একজন বাঙালি পণ্ডিত, সমাজসেবী ও লেখক।

প্রারম্ভিক জীবন
নগেন্দ্রনাথ চট্টোপাধ্যায় হুগলি জেলার বাঁশবেড়িয়ায় জন্মগ্রহণ করেন। তাঁর পিতার নাম দ্বারকানাথ তর্কচূড়ামণি। বাল্যে মাতৃপিতৃহীন হয়ে কাকার কাছে প্রতিপালিত হন। কৃষ্ণনগরে এসে স্কুলে পড়ার সময় শিক্ষক রামতনু লাহিড়ীর সংস্পর্শে এসে ব্ৰাহ্মধর্মে আকৃষ্ট হয়ে উপবীত ত্যাগ করেন। ফলে তার পারিবারিক মাসোহারা বন্ধ হয়ে যায় এবং শেষ পর্যন্ত পিতৃসম্পত্তি থেকে বঞ্চিত হন। ১৮৬২ সালে প্রবেশিকা পাশ করে অর্থাভাবে পড়াশুনা ছেড়ে শিক্ষকতার কাজ নেন।

সামাজিক অবদান
নগেন্দ্রনাথ কৃষ্ণনগরে প্রতিষ্ঠিত ব্ৰাহ্মসমাজের আচাৰ্য পদ লাভ করেন মাত্র ১৮ বছর বয়সে। ১৮৭১ সালে কৃষ্ণনগর থেকে কলকাতায় আসেন ও ১৮৭৮ সালে সাধারণ ব্ৰাহ্মসমাজ প্রতিষ্ঠায় অন্যতম অগ্রণী ভূমিকা নেন এবং প্রচারক পদে বৃত হন। এককালে ব্ৰাহ্মধর্ম-প্রচারক হিসাবে কেশবচন্দ্র সেনের পরই তার নাম করা হত। দেশে রাজনৈতিক চেতনা সঞ্চারকল্পে হিন্দুমেলায় স্বদেশগ্ৰীতি বিষয়ে বক্তৃতা করেন। বিধবা-বিবাহ প্র্রচলনের সমর্থক ছিলেন এবং নিজে উদ্যোগী হয়ে কৃষ্ণনগরে এক বিধবার বিবাহ দিয়েছিলেন। ‘ভারত-সভা’ প্ৰতিষ্ঠার সময় থেকে সুরেন্দ্রনাথ বন্দ্যোপাধ্যায়ের ঘনিষ্ঠ সহযোগী ছিলেন। যুবকদের আধ্যাত্মিক উন্নতির চেষ্টায় নিজগ্রামে ‘ছাত্ৰ-সমাজ’ প্ৰতিষ্ঠা করেন। প্রভাকর’, ‘বঙ্গদর্শন’, ‘সাধারণী’ প্রভৃতি পত্রিকাতে তিনি লিখতেন।

রচিত গ্ৰন্থ
 মহাত্মা রাজা রামমোহন রায়ের জীবনচরিত
 ধর্ম জিজ্ঞাসা
 থিয়োডর পার্কারের জীবনী
 সাকার ও নিরাকার উপাসনা
 অনন্তের উপাসনা

তথ্যসূত্র

১৮৪৩-এ জন্ম
১৯১৩-এ মৃত্যু
বাঙালি জীবনীকার
হুগলি জেলার ব্যক্তি
বাঙালি সমাজ সংস্কারক
বাঙালি পণ্ডিত
বাঙালি লেখক
নিভৃতে নিসর্গ পার্ক

নিভৃতে নিসর্গ পার্ক ২০২০ খ্রিষ্টাব্দে বাংলাদেশের কক্সবাজারের চকরিয়া উপজেলায় প্রতিষ্ঠিত একটি পার্ক।পার্কটি চকরিয়া উপজেলার সুুুুরাজপুর মানিকপুর ইউনিয়নের অন্ততর্ভুক্ত।নিভৃতে নিসর্গ পার্কের একপাশে রয়েছে সুবিস্তৃত মাতামুহুরি নদী আর অন্যপাশে রয়েছে সবুজ পাহাড়ের সারি। এছাড়াও এখানে একটি প্রাকৃতিক ঝর্ণা রয়েছে।

অবস্থান 
পার্কটির কক্সবাজার শহর থেকে প্রায় ৫৫ কিলোমিটার দূরে চকরিয়া উপজেলার সুরাজপুর-মানিকপুর ইউনিয়নের ৬ নম্বর ওয়ার্ডে অবস্থিত।

চিত্রশালা

তথ্যসূত্র 

কক্সবাজার জেলার দর্শনীয় স্থান
রাজা নাহর সিং

রাজা নাহর সিং (জন্ম:- ৬ এপ্রিল ১৮২৩ - মৃত্যু:- ৯ জানুয়ারি ১৮৫৮) একজন ব্রিটিশ বিরোধী আন্দোলনের শহীদ। রাজা নাহর সিং ছিলেন হরিয়ানার ফরিদাবাদ জেলার বল্লবগড়ের রাজা। তাঁর পূর্বপুরুষ হলেন তেওতিয়ার গোত্রের জাট রাজা, তারা ১৭৩৯ সালের দিকে ফরিদাবাদে একটি কেল্লার তৈরি করেছিলেন। আর নাহর সিং ১৮৫৭ সালে ভারতীয় স্বাধীনতা বিদ্রোহে জড়িত ছিলেন। গুলাব সিং সায়নী, রাজা নাহর সিংহের সৈনিকদের সেনাপতি ভূরা সিংহ বাল্মীকি ব্রিটিশদের বিরুদ্ধে বল্লভগড় সেনাবাহিনীর নেতৃত্ব দিয়েছিলেন। তিনি যোধ সিংহের পুত্র ছিলেন। রাজা নাহর সিংহের সঙ্গে গুলাব সিংকেও ১৮৫৮ সালের ৯ ই জানয়ারি চাঁদনী চকে ফাঁসি দেওয়া হয়েছিল। '

জন্ম ও শৈশব
নাহর সিংহের জন্ম হয়েছিল ১৮২৩ সালের ৬ ই এপ্রিল।  তাঁর শিক্ষকদের মধ্যে পণ্ডিত কুলকার্নি এবং মৌলভী রহমান খান অন্তর্ভুক্ত ছিল। যখন তাঁর বয়স ৯ বছর ছিল, তখন তাঁর পিতা ১৮৩০ সালে মারা যান। তাকে তার কাকা  নাভাল সিংহ দ্বারা প্রতিপালিত করেছিলেন, যিনি রাজ্যের বিষয় পরিচালনার দায়িত্ব গ্রহণ করেছিলেন। নাহর সিংহ ১৮৩৯ সালে রাজ্যের রাজার মুকুট পরেছিলেন।

তথ্যসূত্র 

১৮২৩-এ জন্ম
১৮৫৮-এ মৃত্যু
ভারতীয় স্বাধীনতা কর্মী
ভারতীয় বিপ্লবী
ফরিদাবাদ জেলা
ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
১৮৫৭-এর সিপাহী বিদ্রোহ
দক্ষতা উন্নয়ন ও উদ্যোক্তা মন্ত্রণালয়

দক্ষতা উন্নয়ন ও উদ্যোক্তা মন্ত্রক হল ভারত সরকারের একটি মন্ত্রক যা ৯ নভেম্বর ২০১৪ তারিখে সারা দেশে দক্ষতা বিকাশের সমস্ত প্রচেষ্টার সমন্বয়সাধনের জন্য গঠিত হয়েছিল। শিল্প প্রশিক্ষণ, শিক্ষানবিশ এবং অন্যান্য দক্ষতা উন্নয়নের দায়িত্ব শ্রম ও কর্মসংস্থান মন্ত্রণালয় থেকে সরিয়ে ১৬ এপ্রিল ২০১৫ তারিখে এই নতুন নির্মিত মন্ত্রণালয়ে স্থানান্তরিত করা হয়। এর লক্ষ্য দক্ষ জনশক্তির চাহিদা ও সরবরাহের মধ্যে সংযোগ করা, নতুন দক্ষতা এবং উদ্ভাবনী চিন্তাভাবনা গড়ে তোলা য কেবল বিদ্যমান চাকরির জন্য নয়, যে সব কর্মসংস্থান সৃষ্টি হবে তার জন্যও।

মন্ত্রীগণ

সংগঠনসমূহ 
মন্ত্রণালয় নিম্নলিখিত প্রতিষ্ঠানগুলির সাথে দক্ষতা উন্নয়ন উদ্যোগ এবং প্রশিক্ষণ পরিকাঠামো সরবরাহ এবং সুবিধার দায়িত্বে রয়েছে।

 প্রশিক্ষণ মহাপরিচালক (পূর্বে প্রশিক্ষণ ও কর্মসংস্থান অধিদপ্তর, শ্রম ও কর্মসংস্থান মন্ত্রণালয়)
 জাতীয় দক্ষতা উন্নয়ন কর্পোরেশন
 জাতীয় দক্ষতা উন্নয়ন সংস্থা
 জাতীয় দক্ষতা উন্নয়ন তহবিল

পরিকল্পনা 
 প্রধানমন্ত্রী কৌশল বিকাশ যোজনা
 উড়ান, জম্মু ও কাশ্মীরের জন্য একটি বিশেষ শিল্প উদ্যোগ

তথ্যসূত্র 

ভারত সরকারের মন্ত্রক
ওলিইক অ্যাসিড

ওলিইক অ্যাসিড বা ওলেইক অ্যাসিড (বিকল্প প্রতিবর্ণীকরণে অলিক অ্যাসিড) এক ধরনের স্নেহজ অ্যাসিড যা বিভিন্ন প্রাণী ও উদ্ভিদের চর্বি ও তেলের মধ্যে প্রাকৃতিকভাবে পাওয়া যায়। এটি একটি গন্ধহীন, বর্ণহীন তেল, যদিও এর বাণিজ্যিক নমুনাগুলি হলুদ হতে পারে। রাসায়নিক পদার্থে, ওলিইক অ্যাসিডকে ১৮: ১ সমপক্ষ(সিস)-৯-এর লিপিড সংখ্যার সাথে সংক্ষিপ্ত আকারে একক-সম্পৃক্ত (মনোস্যাচুরেটেড) ওমেগা-৯ ফ্যাটি অ্যাসিড হিসাবে শ্রেণীবদ্ধ করা হয়। এর রাসায়নিক সংকেত হলো CH3(CH2 )7CH = CH(CH2)7COOH ।  ওলিইক অ্যাসিড নামটি লাতিন শব্দ 'ওলিউম' থেকে এসেছে, যার অর্থ 'তেল'।  এটি প্রকৃতিতে সর্বাধিক লভ্য স্নেহজ অ্যাসিড।  ওলিইক অ্যাসিডের লবণ এবং এস্টারসমূহকে ওলিয়েট (Oliate) বলা হয়।

তথ্যসূত্র 

জৈব অ্যাসিড
স্নেহজ অ্যাসিড
পতঙ্গ পরিবেশ
হ্যালো এয়ারলাইন্স

হ্যালো এয়ারলাইন্স হল বাংলাদেশের একটি পণ্যবাহী বিমান সংস্থা। এটি ২০১২ সালে প্রতিষ্ঠিত হয়েছিল এবং এর কার্যক্রম ২০১৭ সালে শুরু হয়েছিল। শাহজালাল আন্তর্জাতিক বিমানবন্দরে সংস্থাটির মূল কেন্দ্র রয়েছে এবং এর বহরে একটি এটিআর ৪২-৩০০ কিউসি বিমান রয়েছে।

বহর 

হ্যালো এয়ারলাইন্সের বহরটি নিম্নলিখিত বিমানগুলি নিয়ে গঠিত (আগস্ট ২০১৯ অনুযায়ী):

আরও দেখুন 

 বাংলাদেশের বিমান পরিবহন সংস্থার তালিকা
 বাংলাদেশের বিমানবন্দরের তালিকা

তথ্যসূত্র

বহিঃসংযোগ 

 প্রাতিষ্ঠানিক ওয়েবসাইট 

বাংলাদেশের বিমান পরিবহন সংস্থা
২০১২-এ প্রতিষ্ঠিত বাংলাদেশী কোম্পানি
ট্রাইডেকেন

ট্রাইডেকেন বা n-ট্রাইডেকেন (নর্মাল ট্রাইডেকেন) হলো একটি জৈব যৌগ। এটি একটি তেরো কার্বন বিশিষ্ট সম্পৃক্ত হাইড্রোকার্বন। ট্রাইডেকেনের রাসায়নিক সংকেত হল C13H28। ট্রাইডেকেন তেরোটি কার্বন পরমাণু নিয়ে যে শৃঙ্খল গঠিত করে, তাতে তিনটি করে হাইড্রোজেন পরমাণু দুই প্রান্তের শেষ দুটি কার্বন পরমাণুর সাথে যুক্ত থাকে। আর দুটি করে হাইড্রোজেন পরমাণু বাকি অন্যান্য এগারোটি কার্বন পরমাণুর প্রত্যেকটির সাথে যুক্ত হয়।

ভৌত ধর্ম 
ট্রাইডেকেন একটি বর্ণহীন তরল। জলের থেকে হালকা। এর ঘনত্ব ০.৭৫৬ গ্রাম/সিসি। জলে অদ্রবনীয় কিন্তু জৈব যৌগে দ্রবণীয়। পেট্রোলের মতো গন্ধযুক্ত ও দাহ্য পদার্থ।

ব্যবহার 
শিল্পে বিভিন্ন জ্বালানী এবং দ্রাবকের উপাদানে মেশানো ছাড়া  সুনির্দিষ্ট কোনও ব্যবহার নেই বললেই চলে। গবেষণাগারে পাতনকারী যন্ত্রে ট্রাইডেকেন  ব্যবহৃত হয়।

প্রাকৃতিতে
Nezara viridula নামে  এক ধরনের পতঙ্গের অপরিণত লার্ভা(নিম্ফ ) তাদের শরীরে খুব অল্প মাত্রায় ট্রাইডেকেন তৈরি করতে পারে। তবে এটি ফেরোমন হিসাবেই উৎপন্ন হয়। বিজ্ঞানীরা মনে করেন, সম্ভবত শিকারীদের বিরুদ্ধে নিজেদের আত্মরক্ষা করার জন্য এরা এটি ব্যবহার করে। Cosmopepla bimaculata নামে এক ধরনের পোকা নিজেদের আত্মরক্ষার্থে যে তরল নিক্ষেপ করে তার প্রধান উপাদানও হলো ট্রাইডেকেন।

তথ্যসূত্র 

জৈব যৌগ
হাইড্রোকার্বন
অ্যালকেন
তিরুবেরকাড়ু

তিরুবেরকাড়ু দক্ষিণ ভারতের তামিলনাড়ু রাজ্যের তিরুভেলুর জেলার একটি আবাসিক অঞ্চল ও চেন্নাই মহানগরের পশ্চিমের লোকালয়৷ তিরুবেরকাড়ু শব্দের অর্থ পবিত্র গাছ সংবলিত অরণ্য। এটি কূবম নদীর উত্তর তীরে অবস্থিত। এই লোকালয়ে থাকা দুটি পরিচিত মন্দির হল করুমারী আম্মান মন্দির‌‌ ও বেদপুরীশ্বর মন্দির। এই বেদপুরীশ্বর মন্দিরের গর্ভগৃহে শিব পার্বতী মূর্তি বৈবাহিক আঙ্গিকে তৈরি।

জনতত্ত্ব

২০১১ খ্রিস্টাব্দে ভারতের জনগণনা অনুসারে তিরুবেরকাড়ু লোকালয়ের জনসংখ্যা ছিল ৬২,৮২৪ জন, যেখানে প্রতি হাজার পুরুষে ৯৭৭ জন নারী বাস করতেন অর্থাৎ রাষ্ট্রীয় গড়ের তুলনায় অধিক। মোট শিশু সংখ্যা ৭,১৮৯ জন যেখানে শিশুপুত্র সংখ্যা ৩,৬১৭ জন এবং শিশুকন্যা সংখ্যা ৩,৫৭২ জন। জনসংখ্যা অনুপাতে তপশিলি জাতি এবং তপশিলি উপজাতি শতাংশ যথাক্রমে ২৩.৮৬ ও ০.৩৭। শহরটির সাক্ষরতার হার ছিল ৮২.৩৭ শতাংশ যা জাতীয় সাক্ষরতার হারের তুলনায় বেশি। শহরে মোট পরিবার সংখ্যা ১৫,৮৬৩ টি। মোট শ্রমজীবীর সংখ্যা ২৫,২৪৫ জন, যার মধ্যে কৃষক ১৩৮ জন, মূল কৃষিজীবী ২১০ জন গৃহস্থলী সংক্রান্ত শ্রমজীবী ৬২৮ জন, অন্যান্য শ্রমজীবী ২১,৭৭০ জন। মোট প্রান্তিক শ্রমজীবী সংখ্যা ২,৪৯৯ জন, যার মধ্যে প্রান্তিক কৃষক ৫৭ জন, প্রান্তিক কৃষিজীবী ৮১ জন, প্রান্তিক গৃহস্থলী সংক্রান্ত শ্রমজীবী ১৫৬ জন, অন্যান্য প্রান্তিক শ্রমজীবী ২,২০৫ জন।

অবস্থান 
এই লোকালয়টি চেন্নাই-ব্যাঙ্গালোর মহাসড়ক থেকে ২ কিলোমিটার ও আবাড়ি-পুন্তমল্লী সড়ক তথা ৫৫ নং রাজ্য সড়ক থেকে ১.৫ কিলোমিটার দূরে অবস্থিত। চেন্নাই মেট্রোপলিটন বাস টার্মিনাস বা সিএমবিডি থেকে এটি ১০ কিলোমিটার দূরে অবস্থিত। নিকটবর্তী লোকালয়গুলি হল পোরূর, কাট্টুবক্কম, আইয়াপ্পানতাঙ্গল, কুমাননচাবাড়ি, করয়ানচাবাড়ি, পুন্তমল্লী, পারুতিপট্টু, অয়বক্কম, অম্বাত্তুর, বানগরম ও মাদুরবায়ল।

পরিবহন
তিরুবেরকাড়ুর নিকটবর্তী দুটি রেল স্টেশন হলো, আন্নানূর ও তিরুমুল্লাইবায়ল রেলওয়ে স্টেশন। এই লোকাল রয়েছে চেন্নাই মহানগর বাস পরিষেবার একটি বাস টার্মিনাল। বাস পরিষেবার মাধ্যমে সড়কপথে এখান থেকে সরাসরি ব্রডওয়ে, আবাড়ি, তিরুবোত্রিয়ুর, ভিল্লিবক্কম, আন্না স্কোয়ার, ত্যাগরায়নগর, পেরাম্বুর, পট্টাভিরাম, মঙ্গাড়ু, তাম্বরম, বেলাচেরি যাওয়া যায়৷

তথ্যসূত্র

তামিলনাড়ুর শহর ও নগর
চেন্নাইয়ের শহরতলি
চেন্নাইয়ের হিন্দু মন্দির
এজোর্জ‌ উচ্চচাপ

এজোর্জ‌ উচ্চচাপ (); (উত্তর আটলান্টিক (উপ-ক্রান্তীয়) উচ্চচাপ/প্রতীপ ঘূর্ণিঝড় অথবা বারমুডা-এজোর্জ উচ্চচাপ নামেও পরিচিত) সাধারণত পর্তুগালের এজোর্জ দ্বীপপুঞ্জের দক্ষিণে আটলান্টিক মহাসাগরে অশ্ব অক্ষাংশে গঠিত একটি প্রায়-স্থায়ী উপ-ক্রান্তীয় বৃহৎ বায়ুমন্ডলীয় উচ্চচাপ কেন্দ্র। এটি উত্তর আটলান্টিক দোলনের একটি মেরু, আইসল্যান্ডীয় নিম্নচাপ এই দোলনের অপর মেরু। এই উচ্চচাপটি উত্তর আফ্রিকা এবং দক্ষিণ ইউরোপের বিস্তীর্ণ অঞ্চলে ব্যাপক পরিমাণে এবং উত্তর আমেরিকার পূর্বাঞ্চলে সামান্য পরিমাণে আবহাওয়া এবং জলবায়ুর নিদর্শনগুলিকে প্রভাবিত করে। এই উচ্চচাপের জন্য বৃহদায়তন বায়ুর পরিমাণ হ্রাস ও বায়ুমন্ডলে উর্ধাকাশের বায়ুর নিম্নমুখি দ্রুতগতির অবনমনের ঘটে, যা সাহারা মরুভূমির শুষ্কতা ও ভূমধ্যসাগরীয় অঞ্চলসমূহের অববাহিকায় ঘটিত গ্রীষ্মকালীন খরা ঘটায়। গ্রীষ্মকালে উচ্চচাপটির কেন্দ্র বারমুডার কাছাকাছি অবস্থান করে, (তখন এটিকে বারমুডা উচ্চচাপ নামে ডাকা হয়) এবং এবং আমেরিকার পূর্ব উপকূলের দিকে উষ্ণ গ্রীষ্মমণ্ডলীয় বায়ুর দক্ষিণ-পশ্চিম প্রবাহ তৈরি করে। গ্রীষ্মকালে এজোর্জ-বারমুডা উচ্চচাপ সবচেয়ে শক্তশালি থাকে, এসময় এটির কেন্দ্রীয় চাপ থালে ১০২৪ মিলিবার(হেক্টো পাস্কেল)-এর আশেপাশে থাকে।

এই উচ্চ-চাপ ব্লকটি প্রতীপ ঘূর্ণিঝড়ের মত আচরণ প্রদর্শন করে, বায়ুকে ঘড়ির কাঁটার দিকে, দক্ষিণাবর্তে ঘুরিয়ে দেয়। চলাচলের এই দিকের কারণে, বিশেষত হারিকেনের মরসুমে, ক্রান্তীয় সাইক্লোজেনেসিসকে পক্ষে রেখে আফ্রিকার পূর্ব ক্রান্তীয় তরঙ্গগুলি এই উচ্চচাপের দক্ষিণ প্রান্ত ধরে উপকূলীয় পশ্চিম আফ্রিকা থেকে ক্যারিবীয় অঞ্চল, মধ্য আমেরিকা অথবা বাহামা দ্বীপপুঞ্জের দিকে প্রবাহিত হয়।

বিভিন্নতা 
বিশ্ব উষ্ণায়ন নিয়ে গবেষণায় দেখা গেছে, এজোর্জ উচ্চচাপ কয়েক বছরের মধ্যে, এটির গ্রীষ্মকালীন মেরু বারমুডা উচ্চচাপটি তীব্রতর হতে পারে এবং এল নিনোর মতো স্বতন্ত্র ও স্বাধীনভাবে দক্ষিণ-পূর্ব যুক্তরাষ্ট্রে আরও বেশি চরম বৃষ্টিপাতের দিকে পরিচালিত করে। উচ্চচাপটির অক্ষাংশগত স্থানচ্যুতিও ঘটছে এবং এটির কম্পিউটার মডেলগুলিতে ভবিষ্যতে প্রতীপ ঘূর্ণিঝড়টির অবস্থান আরও পশ্চিম দিকে প্রসারণ চিত্রিত করে। তবে ২০০৯-২০১০-এর শীত মৌসুমে এজোর্জ উচ্চচাপটির আয়তন নিয়মিত আয়তন অপেক্ষা ছোটো ছিল, উত্তর-পূর্ব দিকে বাস্তুচ্যুত হয়েছিল; এটি স্বাভাবিক অবস্থার চেয়ে দুর্বল হয়ে পড়েছিল, ফলে মধ্য আটলান্টিকের সমুদ্র পৃষ্ঠের তাপমাত্রা দ্রুত বাড়তে পারে।

আরও দেখুন 
 শীতল বায়ুরেখা

তথ্যসূত্র 

 
 
 

প্রতীপ ঘূর্ণিঝড়
আঞ্চলিক জলবায়ুর প্রভাব
আটলান্টিক মহাসাগর
মিজানুল ইতিদাল

মিজানুল ইতিদাল () বা মিজানুল ইতিদাল ফি নাকদির রিজাল () হল ইলমে হাদিসের একটি গুরুত্বপূর্ণ শাখা রিজাল শাস্ত্রের বই। বইটি সংক্ষেপে "মিজানুল ইতিদাল" নামেই অধিক পরিচিত। ইসলামি ইতিহাসের অষ্টম শতাব্দীতে প্রসিদ্ধ হাদিস বিশেষজ্ঞ ইসলামি পণ্ডিত  ইমাম শামসুদ্দিন আয-যাহাবি (মৃত্যু :৭৪৮ হি:) এটি রচনা করেছিলেন।

বর্ণনা
মিজানুল ইতিদাল মূলতঃ ইমাম ইবনে আদি আল-জুরজানির (মৃত্যু: ২৭৭ হিঃ) আল-কামিলু ফি দুআফাইর রিজাল নামক একটি বইয়ের রচনা। ইমাম আয-যাহাবি এই গ্রন্থটিকে  প্রসারিত করেন, পরিমার্জন করেন এবং এটির নামকরণ করেন মিজানুল ইতিদাল। ইসলামের নবি মুহাম্মদ-এর হাদিস বর্ণনাকারীদের জীবনী চরিত-বিজ্ঞানের মধ্যে অন্যতম বিখ্যাত গ্রন্থ এটি। ৩০০০ বেশি পৃষ্ঠাগুলি সহ পাঁচটি খণ্ডে প্রকাশিত হয়েছে । গ্রন্থটির বিষয়গুলো বর্ণানুক্রমিক ভাবে রয়েছে যেখানে লেখক মিথ্যা বর্ণনাকারী, অজানা বিবরণী এবং যেসব বর্ণনাকারীকে পরিত্যাগ করতে হবে তাদের চিহ্নিত করেছিলেন। তিনি হাদিসের বিদ্বানদের উপস্থাপিত বর্ণনাসমুহ থেক দুর্বল বর্ণনাকারীদেরও পৃথক করেছেন, যার স্মৃতিশক্তি কম বা এরকম  কিছু অন্যান্য লঙ্ঘনের কারণে দুর্বলতার অন্তর্ভুক্ত । তিনি কিছু বিভ্রান্তিমূলক বক্তব্য এড়াতেও সাবধানতা অবলম্বন করেছিলেন যা কিছু হাদিস বিদ্বান (মুহাদ্দিস) -এর মধ্যে থাকতে পারে এবং যা বর্ণনাকারীর দুর্বলতার বিষয়েও থাকতে পারে - সব কিছু মিলিয়ে রচনাটি শুদ্ধ সতর্কতার  দ্ব্যর্থহীন পদক্ষেপ ..

প্রকাশনা
গ্রন্থটি বিশ্বের অনেক প্রকাশনা সংস্থা প্রকাশ করেছে:

 মিজানুল ইতিদাক ফি নাকদির রিজাল ৫ খণ্ড  (مِيزَانُ الإِعْتِدَال فِي نَقْدِ الرِّجَال) - কৃত: শামসুদ্দিন আয-যাহাবি; প্রকাশিত: আল-রিসালাহ আল-আলামিয়াহ, বৈরুত, লেবানন।
 মিজানুল ইতিদাল ফি নাকদির রিজাল - ইমাম আয-যাহাবি ('ইলমে জারাহ ওয়া তা'দিল): প্রকাশিত: مؤسسة الرسالة -

মিজানুল ইতিদাক ফি নাকদির রিজাল - ইমাম আয-যাহাবি: প্রকাশিত: আল-রেসালাহ, ২০১৭ ।

আরও দেখুন
 সুন্নি গ্রন্থের তালিকা
 সিহাহ সিত্তাহ

তথ্যসূত্র

ইলমুর রিজাল
সুন্নি সাহিত্য
হাদিস সংকলন
হাদিস
৯ম শতাব্দীর আরবি বই
১০ম শতাব্দীর আরবি বই
সুন্নি হাদিস সংকলন
ফায়েকুজ্জামান

ফায়েকুজ্জামান পূর্ব পাকিস্তানের প্রতিনিধি হিসাবে পাকিস্তানের তৃতীয় জাতীয় পরিষদের সদস্য ছিলেন।

রাজনৈতিক জীবন 
ফায়েকুজ্জামান ফরিদপুর-৩ এর প্রতিনিধিত্বকারী পাকিস্তানের তৃতীয় জাতীয় পরিষদের সদস্য ছিলেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
পাকিস্তান জাতীয় পরিষদ সদস্য ১৯৬২-১৯৬৫
গোপালগঞ্জ জেলার ব্যক্তি
২০শ শতাব্দীর বাঙালি
পূর্ব পাকিস্তানের ব্যক্তি
সৈয়দ হামিদ রাজা গিলানি

সৈয়দ হামিদ রাজা গিলানি (    ; ১৭ আগস্ট ১৯৩৬ - ২৪ জানুয়ারী ২০০৪) ছিলেন পাকিস্তানের একজন প্রাক্তন ফেডারেল মন্ত্রী, জাতীয় পরিষদের সদস্য এবং রাষ্ট্রদূত।

প্রাথমিক জীবন 
পরিবারের ঐতিহ্য বজায় রেখে সৈয়দ হামিদ রাজা গিলানী প্রাথমিক শিক্ষার অর্জন করেন পাকিস্তানের লাহোরের আইচিসন কলেজে। গিলানি অক্সফোর্ড বিশ্ববিদ্যালয়ে পড়াশোনা করেন।

রাজনৈতিক জীবন 
গিলানির রাজনৈতিক জীবন শুরু হয় ১৯৬২ সালে যখন রাষ্ট্রপতি আইয়ুব খান সরকারের সময় তিনি মুলতান থেকে পাকিস্তানের জাতীয় পরিষদে বিনা প্রতিদ্বন্দ্বিতায় নির্বাচিত হয়েছিলেন। তিনি বিদেশ বিষয়ক সংসদীয় সচিব নিযুক্ত হন। এই সময়ে তিনি জুলফিকার আলী ভুট্টোর ঘনিষ্ঠ বন্ধু হন। তিনি ১৯৭০ সালের নির্বাচনে পরাজিত হয়ে পাকিস্তান পিপলস পার্টিতে যোগ দিয় এবং কেনিয়ায় পাকিস্তানের রাষ্ট্রদূত নিযুক্ত হয়ে যেখানে ১৯৭১ থেকে ১৯৭৫ সাল পর্যন্ত দায়িত্ব পালন করেন। ১৯৭৫ সালে পাকিস্তানে ফিরে এসে তিনি পিপিপির টিকিটে নির্বাচনে প্রতিদ্বন্দ্বিতা করে আবারও জাতীয় পরিষদের সদস্য নির্বাচিত হন। জুলফিকার আলী ভুট্টো তাকে তার শিল্প মন্ত্রীর পদে নিয়োগ করেন। রাষ্ট্রপতি জিয়া উল-হকের শাসনামলে মুলতানের স্থানীয় নির্বাচনে বিপুল সংখ্যাগরিষ্ঠতার সাথে বিজয়ী হন। ১৯৮৫ সালে নির্দলীয় নির্বাচনে তিনি জাতীয় পরিষদের সদস্য নির্বাচিত হয়ন। ১৯৮৫ সালে তিনি নির্দলীয় নির্বাচনে তিনি প্রধানমন্ত্রীর পক্ষে মনোনীত হন তবে জিয়া উল হক চেয়েছিলেন প্রার্থী সিন্ধের হতে হবে। পরে তিনি ১৯৯০ থেকে ১৯৯৭ সাল পর্যন্ত সিনেটর হিসাবে দায়িত্ব পালন করেন।

পারিবারিক জীবন 
তার বাবা মখদূম সৈয়দ মুহাম্মদ রাজা শাহ গিলানী একজন রাজনীতিবিদ ছিলেন এবং স্থানীয় নির্বাচনে ব্রিটিশ রাজের প্রার্থী পেন্ডেরেল মুনকে (পরে স্যার পেন্ডেরেল মুন) পরাজিত করেন। তিনি বহু বছর মুলতান জেলা পরিষদের চেয়ারম্যান ছিলেন।

তথ্যসূত্র 

১৯৩৬-এ জন্ম
২০০৪-এ মৃত্যু
পাকিস্তান জাতীয় পরিষদ সদস্য ১৯৬২-১৯৬৫
পাকিস্তান জাতীয় পরিষদ সদস্য ১৯৮৫-১৯৮৮‎
পাকিস্তানের সিনেট সদস্য
পাকিস্তানের কেন্দ্রীয় মন্ত্রী
পাকিস্তান পিপলস পার্টির রাজনীতিবিদ
পাকিস্তানি কূটনীতিবিদ
অক্সফোর্ড বিশ্ববিদ্যালয়ের প্রাক্তন শিক্ষার্থী
আইচিসন কলেজের প্রাক্তন শিক্ষার্থী
মুলতানের ব্যক্তি
মনসুরুল হক

মনসুরুল হক বলতে বোঝাতে পারে:

 মনসুরুল হক (এডমিরাল) –পাকিস্তান নৌবাহিনী প্রধান ও চার তারকা রেঙ্কের একজন এডমিরাল ছিলেন।
 মনসুরুল হক (রাজনীতিবিদ) –পূর্ব পাকিস্তানের প্রতিনিধি হিসাবে পাকিস্তানের তৃতীয় জাতীয় পরিষদের সদস্য ছিলেন।

আরও দেখুন 

 মনসুর-উল-হক মালিক –পাকিস্তান সেনাবাহিনীর ব্রিগেডিয়ার ছিলেন।
মনসুর উল-হক আওয়ান – একজন পাকিস্তানি ভারোত্তলক।
মনসুরুল হক (রাজনীতিবিদ)

মনসুরুল হক পূর্ব পাকিস্তানের প্রতিনিধি হিসাবে পাকিস্তানের তৃতীয় জাতীয় পরিষদের সদস্য ছিলেন।

রাজনৈতিক জীবন 
মনসুরুল হক নোয়াখালী-৩ এর প্রতিনিধিত্বকারী পাকিস্তানের তৃতীয় জাতীয় পরিষদের সদস্য ছিলেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
পাকিস্তান জাতীয় পরিষদ সদস্য ১৯৬২-১৯৬৫
মনসুর উল-হক আওয়ান

মনসুর উল-হক আওয়ান (জন্ম ২ জানুয়ারী ১৯৪২) একজন পাকিস্তানি ভারোত্তলক । তিনি ১৯৬৪ গ্রীষ্মকালীন অলিম্পিকে পুরুষদের ৪০০ মিটার ভার উত্তোলন পূর্ণ করেছিলেন করেছিলেন।

তথ্যসূত্র 

জীবিত ব্যক্তি
১৯৪২-এ জন্ম
১৯৬৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
পাকিস্তানি পুরুষ হার্ডলার
পাকিস্তানের অলিম্পিক মল্লক্রীড়াবিদ